RS โชว์รายได้ไตรมาส 2 โตทะลุ 900 ลบ. ไฟเขียวปันผล 0.20 บ.ขึ้น “XD” 26 ส.ค.62
RS โชว์รายได้ไตรมาส 2 โตทะลุ 900 ลบ. ไฟเขียวปันผล 0.20 บ.ขึ้น “XD” 26 ส.ค.62
RS โชว์รายได้ไตรมาส 2 โตทะลุ 900 ลบ. ไฟเขียวปันผล 0.20 บ.ขึ้น “XD” 26 ส.ค.62
14 ส.ค. 2562

นายดามพ์ นานา ประธานเจ้าหน้าที่ฝ่ายการเงิน บริษัท อาร์เอส จำกัด (มหาชน) หรือ RS เปิดเผยว่า ในไตรมาส 2 บริษัทมีรายได้รวม 901 ล้านบาท นำโดยธุรกิจพาณิชย์หลายช่องทาง หรือ MPC ทำรายได้มากกว่า 542 ล้านบาท หรือเพิ่มขึ้น 8% เมื่อเทียบกับช่วงเดียวกันปีก่อน เนื่องจากมีการขยายช่องทางการจัดจำหน่ายอย่างต่อเนื่อง
ทั้งช่อง 8 ทีวีดาวเทียม และวิทยุ รวมถึงช่องทางออนไลน์ ขายตรงชั้นเดียว และร้านค้าปลีกทั่วประเทศ รวมถึงได้ขยายช่องทางบนช่องไทยรัฐทีวี ซึ่งถือเป็นพันธมิตรที่แข็งแกร่ง ทำให้ ณ ปัจจุบัน บริษัทมีฐานข้อมูลลูกค้าทะลุ 1.2 ล้านราย ควบคู่ไปกับการบริหารข้อมูลลูกค้าบนฐานข้อมูลเพื่อโทรออก (Outbound Sales) มีการเติบโตต่อเนื่องทุกไตรมาส
โดยบริษัทมีการนำ Data Analytic และ Business Intelligence Tool เข้ามาประยุกต์ใช้วิเคราะห์ข้อมูลลูกค้า เพื่อให้ทราบถึงพฤติกรรมของลูกค้าแต่ละกลุ่ม สามารถทำนายพฤติกรรม แนวโน้มความสนใจของลูกค้า ทำให้เกิดความแม่นยำในการนำเสนอผลิตภัณฑ์ สามารถจูงใจให้ลูกค้ามีการสั่งซื้อสินค้าเพิ่มขึ้นอย่างสม่ำเสมอ และเกิดการใช้จ่ายของลูกค้าแต่ละรายเพิ่มสูงขึ้น
ทั้งในกลุ่มผลิตภัณฑ์สกินแคร์ ผลิตภัณฑ์แฮร์แคร์ และผลิตภัณฑ์อาหารเสริม โดยมีผลิตภัณฑ์ที่ออกสู่ตลาดและได้รับความนิยมสูงในไตรมาสที่ผ่านมา ได้แก่ Revive Black Shine Hair Serum (รีไวฟ์ แบล็คไชน์ แฮร์เซรั่ม), CMax coffee (กาแฟ   ซีแมคซ์), S.O.M. Lingzhi Sun (เอส.โอ.เอ็ม. หลินจือซัน) และ S.O.M. DTX (เอส.โอ.เอ็ม. ดีทีเอกซ์) และบริษัทยังคงมุ่งมั่นจับมือพันธมิตรทางธุรกิจตามกลยุทธ์ และ Vision ที่วางไว้ เพื่อการขยายธุรกิจการเติบโตแบบก้าวกระโดดและความแข็งแรงระยะยาว โดยคาดว่าจะเรื่มเห็นความชัดเจนภายในครึ่งปีหลังนี้
ขณะที่ ช่อง 8 ในช่วงต้นเดือนกรกฎาคมที่ผ่านมา ได้มีการปรับผังรายการใหม่ ดึงคนดูเกาะขอบจอด้วยการปรับเปลี่ยนเวลาออกอากาศรายการยอดนิยมและเรตติ้งดีเพื่อให้สอดคล้องกับจังหวะและโอกาสที่เม็ดเงินโฆษณาจะกลับมาในช่วงครึ่งปีหลัง ด้วยรายการวาไรตี้แม่เหล็กใหม่อย่าง เสียงสวรรค์ รางวัลชีวิต, ช่อง 8 ช่วยด้วย, เฉียด, แปลกทั่วทิศ, ครัวลั่นทุ่ง, อึ้ง ทึ่ง เสียว
นอกจากนี้ ยังเอาใจคอมวยด้วยรายการมวยมันส์ให้ได้ลุ้นกันกับรายการมวยไทยซุปเปอร์แชมป์ และมวยไทย 8 ทิศ ในวันหยุดสุดสัปดาห์ เติมความสนุกครบรสด้วยละครแนวดราม่า แฟนตาซี ความเชื่อ 2 เรื่องติดกันในช่วงเวลาไพรม์ไทม์วันจันทร์ถึงวันพฤหัส และซีรีส์ไทย แนวลี้ลับในวันศุกร์ เต็มอิ่มกับรายการข่าวที่เจาะลึก ทั้ง ข่าวเข้มช่อง 8 และ ข่าวเข้มรอบวันช่อง 8 ซึ่งจะทำให้เรตติ้งช่วงไพรม์ไทม์ของช่อง 8 มีความเข้มแข็งเพิ่มขึ้น สามารถดันเรตติ้งพุ่งทะยานได้ตลอดทั้งสัปดาห์
สำหรับคลื่น “COOLfahrenheit” ยังคงได้รับความนิยมอยู่ในอันดับ 1 ของกลุ่ม Easy Listening และยังคงมีกิจกรรมที่ได้รับความนิยมมาเอาใจตลอดทั้งปี ด้วยกิจกรรม COOLouting, อิ๊งค์ Eat ALL Around และ COOL Music Fest รวมถึงการคิดนอกกรอบ เอาใจคนออฟฟิศด้วยการสร้างสถานีวิทยุให้เป็น One Stop Shopping ในส่วนของ [email protected] เปลี่ยนคนฟังให้เป็นคนซื้อ สร้างโปรโมชั่นที่แตกต่าง มีสินค้าที่เหมาะกับกลุ่มผู้ฟัง โดยเฉพาะสินค้าในกลุ่มเครื่องสำอาง เป็นต้น สร้างรายได้ให้แก่สื่อวิทยุอย่างแข็งแกร่งและต่อเนื่อง
ขณะที่ธุรกิจเพลงนั้นรายได้ดีตามเป้า ครึ่งปีหลังเตรียมจัดคอนเสิร์ตใหญ่ของศิลปินคู่ดูโอในตำนาน ที่สุดของการรอคอย “Raptor Evolution #25ปีไม่มีเกรงใจ” และคอนเสิร์ต “D2B Infinity Concert 2019” การกลับมาของตำนานบอยแบนด์อันดับ 1 ของเมืองไทย กับปรากฏการณ์ที่ยิ่งใหญ่ของเพลงฮิตตลอดกาลในยุค 90 ที่จะทำให้คุณอินและฟินอีกครั้งกับทุกเพลงที่อยู่ในความทรงจำ ซึ่งคาดว่าจะกวาดรายได้ในช่วงไตรมาส 3 และ 4 ได้เพิ่มขึ้นอีกด้วย
“อย่างไรก็ดี ที่ประชุมคณะกรรมการบริษัทฯ ได้อนุมัติจ่ายเงินปันผลระหว่างกาลจากผลการดำเนินงานครึ่งปีแรกปี 2562 ในอัตรา 0.20 บาทต่อหุ้นกำหนดสิทธิในวันที่ไม่ได้รับสิทธิปันผล (XD) วันที่ 26 สิงหาคม 2562 และจ่ายปันผลในวันที่ 12 กันยายน 2562
โดยคาดว่าในช่วงครึ่งปีหลังผลประกอบการจะฟื้นตัวและกลับมาเติบโตได้ดีขึ้น จากการบริหารฐานข้อมูลลูกค้า MPC อย่างเต็มประสิทธิภาพ จัดเต็มด้วยการออกผลิตภัณฑ์ใหม่ที่จะช่วยกระตุ้นการซื้อซ้ำของลูกค้า และการบริหารงานของทั้งกลุ่มบริษัททำให้สามารถบริหารสื่อทั้งหมดในมือได้เต็มประสิทธิภาพ 100% ตอกย้ำความแข็งแกร่งของธุรกิจพาณิชย์ที่มีสื่อเป็นของตนเองอย่างสมบูรณ์แบบ” นายดามพ์ กล่าว